छत्तीसगढ़ उच्च न्यायालय
छत्तीसगढ़ उच्च न्यायालय छत्तीसगढ़ राज्य का उच्च-न्यायालय है। यह बिलासपुर में स्थित है। यह भारत के नवीनतम उच्च-न्यायालयों में से एक है। इसे १ नवंबर २००० को मध्य प्रदेश पुनर्गठन अधिनियम, २००० के अंतर्गत मान्यता मिली थी। बिलासपुर उच्च-न्यायालय देश का १९वां उच्च-न्यायालय है। सम्मानीय न्यायाधीश आर.एस. गर्ग इसके प्रथम मुख्य न्यायाधीश थे। वर्तमान में न्यायाधीशों के १८ पद स्वीकृत किये गए हैं।